Pikku-Pelle

Pikku-Pelle () on yksi Hessu Hopon () monista sukulaisista. Pikku-Pellen on luonut piirtäjä Bill Wright ja hänet nähtiin ensimmäisen kerran tarinassa Oppia ikä kaikki vuonna 1954. Hessun suku on jäänyt osittain hämärän peittoon, vaikka Hessun sukulaisia on vilahdellut hyvin monissa tarinoissa. Sukua esitellään paremmin TV-sarjassa Hopon poppoo ja monissa sarjakuvissa.

Pikku-Pelle käyttää hattunaan ylioppilaslakkia, ja yleensä hänen muu vaatetuksensa on valkoinen T-paita ja mustat shortsit. Pikku-Pelle näyttää aivan Hessulta, mutta hän on paljon pienempi ja paljon älykkäämpi. Pikku-Pellellä on yleensä kädessään kirja.

 Superpelle 

Pikku-Pelle on myös supersankari nimeltään Superpelle (, ), joka nähdään toisinaan Superhessun apurina. Eräässä tarinassa Pikku-Pelle sai tietää, että Hessun takapihalla kasvattamat maapähkinät eivät olekaan normaaleja ja että Hessu on Superhessu. Pelle itsekin syö maapähkinän ja tulee Superpelleksi. Koska Pelle on hyvin älykäs, Superhessu ottaa hänet apurikseen.

Lähteet

Luokka:Mikki Hiiri -sarjakuvan hahmot
Luokka:Kuvitteelliset koirat
Luokka:Kuvitteelliset lapset